**Adroddiad Blynyddol Bwrdd Llywodraethwyr Ysgol Gymraeg Llundain 2016-17**

**Rhif Comisiwn Elusen 1167479**

**Aelodaeth y Bwrdd:** Ni fu unrhyw ymddiswyddiadau o’r Bwrdd yn ystod 2016-17 ac rydym yn ffodus iawn o gael llywodraethwyr ymroddedig gydag ystod eang o sgiliau. Yn dilyn ein Harolwg gan Ofsted ddiwedd Tachwedd, teimlai’r Bwrdd y buasem yn elwa o recriwtio aelodau ychwanegol ac mae dau Lywodraethwr newydd wedi cytuno i ymuno á ni. Rydym yn croesawu Mr Huw Davies, sydd á phrofiad helaeth fel Rheolwr Risg a rheoleiddio ym maes bancio a Mrs Ann Batey, athrawes CA1 sydd newydd ymddeol ac yn arbenigo ym maes Anghenion Arbennig. Fel Bwrdd, edrychwn ymlaen at gyd-weithio ac at ddatblygu rheolaeth gref ac effeithiol.

**Aelodau’r Bwrdd**

|  |  |  |  |
| --- | --- | --- | --- |
| **Enw** |  | **Cyfrifoldeb** |  **Ymuno á’r Bwrdd**  |
| Miss Rachel Rawlins | Athrawes Arweiniol |  | Medi 2016 |
| Mrs Ann Batey | Llywodraethwr | Blynyddoedd Cynnar | Gorffennaf 2017 |
| Mr Huw Davies | Llywodraethwr | Rheolaeth/ Cynghorydd Ariannol | Mai 2017 |
| Mrs Margaret Jones | Cadeirydd | Addysg/ Addysg Arbennig/Diogelu | 2013 |
| Mr Robert Nichols  | Llywodraethwr | Moeseg/Ysbrydol/Moesoldeb | 2016 |
| Miss Glenys Roberts | Llywodraethwr | Addysg | 2016 |
| Mr Ceredig Thomas  | Llywodraethwr/Is-Gadeirydd | Cynrychiolydd Rhieni | 2015 |
| Mr Neil Thomas  | Llywodraethwr | Rheolaeth/Cyllid | 2016 |
| Mrs Sioned Wiliam | Llywodraethwr | **Cyfryngau/ marchnata** | **2014** |
| Mrs Eleri Brady | Clerk |  | 2012 |
| **Heb fod yn aelod o’r Bwrdd**  |
| Miss Sara Wyn Roberts |  | **Cymorth gyda materion cyfreithiol** |  |

**Staffio:** Erys ein tim ymroddedig o athrawon, staff cynorthwyol a staff gweinyddol yn sefydlog. Gweithiodd Miss Rawlins yn hynod o galed ac yn effeithiol yn ei ról newydd fel Athrawes Arweiniol ac athrawes abl Dosbarth 1. Y mae hi wedi gweithredu nifer o newidiadau e.e.

* adolygu sustemau asesu er mwyn datblygu ffordd gyson o asesu gwaith y disgyblion;
* gosod targedau uchelgeisiol i’r disgyblion a gweithredu goruchwylio manylach o gyraeddiadau disgyblion;
* annog datblygiad sgiliau a gwybodaeth drwy hyfforddiant penodol i’r holl staff.

Mae Miss Sioned Jones, athrawes Dosbarth 2, wedi ysbrydoli’r plant dan ei gofal a chyfrannu’n helaeth tuag at ddatblygiad cwricwlwm Technoleg Gwybodaeth a chyfoethogi cyfleoedd y disgyblion ym maes ABIC drwy drefnu siaradwyr gwadd.

Y mae’r staff i gyd wedi cydweithio i weithredu gwelliannau.

**Arolwg Ofsted – Tachwedd 29ain 2016**

Gwnaethpwyd llawer iawn o waith yn yr Ysgol a chan y Bwrdd i baratoi tuag at Arolwg Ofsted ac er i’r arolygydd gydnabod fod gan yr Ysgol lawer o gryfderau, siom enfawr oedd derbyn y ddyfarniad ‘Angen Gwella’. Paratowyd a gweithredwyd Cynllun Gweithredu ar unwaith a’i gyflwyno i Ofsted. Yn ystod yr arolwg dilynol y mis hwn gan Ofsted (PMI), i weld a oedd ein cynlluniau yn cael eu gweithredu, roedd Miss Rawlins yn medru dangos bod yr Ysgol yn cyrraedd y Gofynion Cydsynio o dan ei harweiniad.

**Newid Materol:** Ynystod yr arolwg dilynol (PMI) rhoddwyd ystyriaeth i’rnifer o blant a gawn yn ein rhan ni o’r adeilad. Mae Ofsted am argymell uchafrif o 40 o blant. Arhoswn yn awr am gadarnhad gan y D of E.

**Yr adeilad**: yn dilyn arolwg Ofsted gofynnwyd i ni roi toiled yn agos at yr adnoddau meddygol. Y mae’r penseiri yn cwblhau’r cynlluniau, cafwyd caniatád adeiladu ac rydym yn disgwyl y bydd yr adnodd hwn yn cael ei adeiladu ym mis Awst. (Ofsted ISS and Compliance rhif 24).

**Arolwg Diogelwch yr Adeilad:** Mae Glenys Roberts (Llywodraethwr), Ruth Tremain (Swyddog Iechyd a Diogelwch yr Ysgol) a Rheolwr CCH yn gwneud arolwg tymhorol o’r adeilad – y tu fewn a thu allan. Caiff adroddiad ei ysgrifennu sydd yn nodi pryd, beth a chan bwy y gwneir unrhyw waith atgyweirio. Rydym hefyd yn adrodd i’r Bwrdd unrhyw faterion Iechyd a Diogelwch.

**Diogelu**: Miss Rawlins yw’r Arweinydd Diogelu. Anogir ddiwylliant agored lle mae’r plant yn hyderus i siarad am unrhywbeth sy’n eu trwblo. Dysgir y plant i fod yn ymwybodol o beryglon gan gynnwys y peryglon ar y wé. Adolygir y Polisi Diogelu a Gwarchod Plant yn flynyddol ac mi gaiff ei gadarnhau gan y Bwrdd. Dilynwn yr argymhellion hyfforddi staff. Yn dilyn Arolwg Ofsted roedd rhaid paratoi Polisi Asesiad Risg i ddiogelu ein disgyblion ymhellach. Pan gadarnhawyd y Polisi ar 13.03.17, canolbwyntiodd y Bwrdd ar y Rhestr Risg Cydsyniadol a gweithredwyd yn briodol. Cymeradawyd hyn gan Ofsted

**Rheolaeth: Cynllun Datblygu Strategol:** Mae CDS y Bwrdd dros gyfnod o dair blynedd (2015-19) ac yn datgan ein gweledigaeth, ethos a chynlluniau tymor hir. Mae’n cymeradwyo Cynllun Datblygu’r Ysgol sy’n cael ei baratoi gan y staff ac yn cael ei adolygu’n flynyddol.

 **Cofrestr Risg:** Fel rhan o’i gyfrifoldebau, mae’r Bwrdd wedi creu Cofrestr Risg sy’n cwmpasu agweddau strategol, enw da, gweithredol, cydsyniol a chyllidol o reolaeth yr Ysgol.

**Polisiau a fabwysiadwyd 2016-17:** Mae nifer o bolisiau wedi eu drafftio, eu hadolygu a’u hystyried a’u cadarnhau gan y Bwrdd. Meant yn cwmpasu materion yn ymwneud á’r cwricwlwm a materion trefniadol a gellir edrych arnynt ar wefan yr Ysgol. Dyma’r polisiau a gadarnhawyd y flwyddyn academaidd hon:

* Admissions -Assessment, Recording and Reporting- Child Protection and Safeguarding- Complaints Procedure- Data Protection - First Aid, Handwriting, Health and Safety, Healthy Eating and Special Diet- Free School Meals - Recruitment - Risk Assessment Policy +Internal Risk Assessment, External Risk Assessment, Toilet Risk Assessment - Sun Protection Policy- Whistleblowing Policy. (Mae’r Polisiau yn Saesneg yn unig)

**Cynlluniau Gweithredu wedi eu Diweddaru:** Cynllun Gweithredu e-ddiogelwch – Cynllun Gweithredu Diogelu – Ffurflen Asesiad Risg Teithiau Ysgol

**Taith Gerdded Addysgu’r Llywodraethwyr:** Eleni, cyflwynodd Miss Rawlins y TGALl sy’n annog y Llywodraethwyr i weld yr Ysgol ar-waith tra’n canolbwyntio ar un agwedd o fywyd ysgol. Erbyn diwedd Tymor yr Haf bydd y Llywodraethwyr wedi gweld agweddau o: Ddysgu ac Addysgu, Ymddygiad a Ffyniant y Disgyblion, Effeithiolrwydd Ymyraethau (Addysg Arbennig), Diogelu.

.

**Cynnydd a Chyrhaeddiad y Disgyblion:** Cofnodir data addysgol y disgyblion arlein a cheir archwiliad o’r data yn dymhorol ar y cyd gan yr athrawon a’r Is-bwyllgor Addysg. Mae crynhoad o’r wybodaeth yma ar gael i’r Bwrdd. Drwy archwilio’r data fel hyn gwelir yn syth pa ddisgyblion sydd angen cymorth ychwanegol/ymyraeth a gellir cynllunio a threfnu cymorth/ymyraeth ar gyfer y tymor canlynol.

**Cyllid:** Yn dilyn ymddeoliad ein Trysorydd, Mr Alun Thomas, ar ól gwasanaeth hir, cyflwynwyd newidiadau yn yr Hydref i’n cynlluniau cyllidol. Cesglir y ffioedd yn awr gan swyddfa’r Ysgol gyda Miss Ruth Tremain yn cofnodi gweithredoedd ariannol a oruchwylir gan Mr Neil Thomas (Llywodraethwr). Defnyddir Gyfrifwyr Pritchard yn Aberteifi ar gyfer rhai gwasanaethau ariannol e.e. paratoi adroddiadau ariannol tymhorol ar gyfer ystyriaeth y Bwrdd ac hefyd papurau diwedd blwyddyn i *Companies House* (ar gael arlein).

Mae’r rhan fwyaf o’r teuluoedd wedi sefydlu taliadau drwy archeb sefydlogsy’n sicrhau trefniant esmwyth i dalu ffioedd. Serch hynny, gyda chynnydd di-baid mewn costau, rhaid wrth rheolaeth gofalus o’n cyllid. Un enghraifft ydi’r rhent blynyddol i Ealing sy’n codi i £24,000 y flwyddyn nesaf. Bydd 8 o ddisgyblion newydd yn nhymor yr Hydref yn esmwytho ychydig ar y faich ariannol.

Hoffai’r Bwrdd ddiolch i CRAFf a’r Grwp Marchnata am eu hymdrechion clodwiw i godi arian eleni sy wedi galluogi’r Ysgol i brynu adnoddau angenrheidiol fel y Sgrin Plasma Rhyngweithiol i Ddosbarth 2 ac hefyd diolch mawr iddynt am godi arian i dalu am adeiladu’r ciwbicl i’r toiled newydd.

**Llywodraeth Cymru:** Bydd cynrychiolwyr o’r Bwrdd yn cyfarfod dirprwyaeth o Adran ‘Y Gymraeg mewn Addysg’ ddiwedd mis Gorffennaf ble fydd trafodaethau am y cylch nesa o ariannu yn digwydd (Awst 2018 – Awst 2021)

**Cysylltu á Rhieni a Disgyblion:** Rydym yn cysylltu á rhieni a disgyblion mewn amryfal ffyrdd megis ar deithiau ysgol, mynychu digwyddiadau yn yr ysgol a gweithgareddau codi arian.

 **Hyfforddiant Llywodraethwyr: y cyrsiau a fynychwyd yn ystod 2016-17**

|  |  |
| --- | --- |
| Safeguarding | GR+ EB |
| WRAP :Prevent Training | MJ & GR |
| Leading in Partnership for Chairs and Heads | MJ +RR |
| Government White Paper- Information for Governors | C Th. |
| Governor’s role – SEN and Inclusion      | MJ   |
| Effective challenge and Support: holding the Head teacher to account  | RN     |
| Clerks Network Briefing | EB |
| Recruitment & Safeguarding Refresher Training | MJ +RR |

Mae’r presenoldeb yn ein cyfarfodydd ddwywaith y tymor yn uchel. Yn ychwanegol, gwneir gwaith manwl gan yr ís-bwyllgorau sy’n cyfarfod yn rheolaidd yn ystod y tymor. Wrth edrych yn ól dros y flwyddyn, gwelir bod llawer o waith wedi ei gyflawni a diolchaf i aelodau’r Bwrdd am eu hymrwymiad aruthrol a’u dyheadau uchelgeisiol sy’n cael effaith gadarnhaol ar yr Ysgol.

Edrychwn ymlaen at  Fedi 2018, pryd y byddwn yn dathlu 60 mlynedd ers sefydlu’r Ysgol. Diolchwn i Rob Nichols, aelod o’r Bwrdd, am sefydlu pwyllgor, sydd yn cynnwys Sioned Bowen (cyn Gadeirydd), Elinor Delaney (cyn Gadeirydd) a Joanna Thomas ( Cadeirydd y PTFA)  i drefnu’r gweithgareddau. Ein bwriad yw denu Cymry Llundain i gyd-ddathlu’r achlysur . Ceir manylion pellach yn ystod y flwyddyn nesaf.

Fy niolchiadau hefyd i Glenys Roberts am gyfieithu’r Adroddiad hwn.

Margaret Jones, Cadeirydd

Bwrdd y Llywodraethwyr - Gorffennaf 2017